
Κ. Τσοπάνης, Δρ. Ιστορίας και Φιλοσοφίας των Θρησκευμάτων: 


Αυσϊγαεϊ 

5αΠΟΙΙἴγ ἵς οπθ6 οἳ ἴπε πιοςὶ Ὠᾷσίο απα υµπεΠαηρἰπρ εοπιροπεηϊΐς οἱ Πµπιαπ Γαἱρἰοςιγ. Ιἵ ἰς ἵπα 
ΠιγςίθγίµΠπ] ἴγαθπιθπαμπη Π Εγοιπῖ ο ννυΠίεῃ α ΠΊ8Η 5ἴαηας αΠπά ΝνΥΠΙΟΠ ΠπαΓΚς ἴπμθ ρ[6ςεηςθ οἵἳ ἴμε αἰνίης 
ἰΏ ἴΠς ννογ]ά απα ἰς ἵπιρωθα ννΙῖῃ ἴπε ροννει οἱ ἴπα πιθἰαρῃγσίσαι. ΙΠ οἴπει ννοΓᾷς, ἰῖ ἰς α ΓΘνθαίίης 
ροἱπῖ οἱ αἰνίπίϊτγ. 


Το «ιερό» αποτελεί ένα απὀ τα βασικότερα και τα πιο αµετάβλητα συστατικά της ανθρώπινης 
θρησκευτικότητας. Είναι το πηγςἰεΓίµΠΊ ἰγεπιεπαιΠη μπροστά στο οποίο στέκεται ενεός ο άνθρωπος 
Και το οποίο σηματοδοτεί την παρουσία του θεϊκού στον κόσµο και εµφορείται από την δύναμη 
του μεταφυσικού. Με άλλα λόγια πρόκειται για ένα αποκαλυπτικό σηµείο της θεότητας. 


Τι είναι το ἱερό 

Πολλές Φορές στην ιστορία της θρησκευτικής σκέψης έχουν γίνει προσπάθειες να μελετηθεί και να 
ερμηνευθεί η παρουσία της ιδέας του «Ιερού» στην ανθρώπινη θρησκευτικότητα καθώς και να 
δοθεί ένας ορισμός της έννοιας του. Τι είναι άραγε το «Ιερό» και γιατί ο άνθρωπος χαρακτηρίζει 
και πιστεύει ορισμένα µέρη ή Φυσικά αντικείµενα ὡς ιερά; Ποιος είναι ο λόγος που τον ωθεί να 
επιζητεί την επαφή µαζί τους; Μια επαφή μάλιστα που πολλές φορές αντιμετωπίζεται µε τρόμο 
απὀ το συγκλονισµένο απὀ την παρουσία του «Ιερού», ανθρώπινο ὀν. Ας δούµε τα πράγματα µε 
την σειρά. «Ιερό» για την θρησκευτική σκέψη είναι το σηµείο ή το αντικείµενο στο οποίο κάποια 
δεδομένη στιγµή εκδηλώθηκε η παρουσία του μεταφυσικού, της θεότητας, καθαγιάζοντας το και 
καθιστώνταςτο «σηµείο επαφής» του θεϊκού µετο κοσμικό. 


Με άλλα λόγια το «Ιερό» είναι το «ρήγμα» και η «είσοδος» του μεταφυσικού στο φυσικό κόσµο, 
το σηµείο ή το αντικείµενο εκείνο το οποίο εµφορείται απὀ την «δύναμη» του «θεϊκού» που το 
κατοίκησε και το κατοικεί. Κάποια στιγµή η θεότητα, το «θεϊκό», εµφανίζεται σε ένα σηµείο και 
εκείνο το σηµείο αποτελεί πλέον για τους πιστούς «Ιερό» χώρο, «Ιερό» αντικείµενο κ.α., έως ότου 
κάτω απὀ κάποιες ορισμένες συνθήκες αποϊεροποιηθεί. Πρέπει µάλιστα να τονίσουμε ὁτι το 
«Ιερό» σαν συναίσθηµα αλλά και σαν µια απὀ τις πλέον σημαντικές ενέργειες της ανθρώπινης 
Ψυχής υφίσταται «μεταβιβάσεις» από το ένα αντικείµενο στο άλλο, όπως ο ανθρώπινος έρωτας. 
Ένα οποιοδήποτε αντικείµενο µπορεί να είναι «ιερό» για την ανθρώπινη ψυχή, για παράδειγµα 
ένα δένδρο, µια πηγή, ένα µέρος, µια πέτρα, και κατόπιν, για άγνωστες αιτίες, το συγκεκριµένο 
αντικείµενο να υποστεί µια αποϊεροποίηση. 


Μ΄ όλα ταύτα το συναίσθηµα του «ιερού» δεν χάνεται απὀ την Ψυχή αλλά υπόκειται σε µια 
µεταβολή ή μετάθεση επάνω σε ένα άλλο αντικείµενο. Όταν και αυτό το αντικείµενο µε την σειρά 
του αποϊεροποιηθεί τότε το συναίσθηµα του «Ιερού» µπορεί να υποστεί µια νέα µεταφορά επάνω 
σε ένα άλλο αντικείµενο, για παράδειγµα στον Θεό, ἡ στην απρόσωπη αρχή του Βραχμανισμού ή 
στο μεταφυσικό κενό του Βουδισμού. Αλλά και τέτοιου είδους αντικείµενα μπορούν να 
αποϊεροποιηθούν, και τότε το συναίσθηµα του «Ιερού» περνά ξανά επάνω σε άλλα αντικείµενα, 
τα οποία µπορεί να είναι η ηθική συνείδηση, τα ιδανικά της ανθρωπότητας και άλλα. Αυτή η 

«διαδικασία µετάθεσης», μολονότι δεν ακολουθεί πάντοτε την σειρά των παραδειγµάτων που 
αναφέραμε, ὠστόσο συμβαίνει πάντοτε ἐτσι ὦστε να ο άνθρωπος να µην µπορεί να ζήσει χωρίς 
ιερά αντικείµενα. Το συναίσθηµα του «ιερού» εμφανίζει µια ενέργεια όπως και ο έρωτας, και 
υπόκειται όπως και αυτός στην μεταβίβαση απὀ το ένα αντικείµενο στο άλλο. Εμφανίζει µια 
ενέργεια απὀ την οποία ο άνθρωπος κυριαρχείται. Λίγο τολμηρά θα μπορούσαμε να πούμε ότιτο 
συναίσθηµα του «Ιερού» που εδράζεται στην ανθρώπινη οντότητα και γίνεται φανερό ως 
μυστήριο και αποκάλυψη παίζει σχεδόν τον ίδιο ρόλο για την ύπαρξη του ανθρώπου που παίζει 
και ο έρωτας για την ευτυχία του. Για αυτόν τον λόγο, σύμφωνα μάλιστα µε την γνώµη των 
περισσοτέρων μελετητών, το αίσθημα του «Ιερού» εµφανίζεται απὀ τις αρχές της ανθρώπινης 
θρησκευτικότητας και αποτελεί ένα απὀ τα πιο σταθερά στοιχεία της. Πρόκειται ίσως για το 
αρχαιότερο στοιχείο της θρησκευτικής ζωής και για κάποιους μελετητές όπως ο Ρούντολφ Όττο 
έφτασε να θεωρείται, όπως θα αποδείξουμε παρακάτω λίγο τραβηγµένα βέβαια, ὡς ο πυρήνας 
της οποιαδήποτε θρησκευτικότητας µέσα στους αιώνες. 


Σύμφωνα µε τον θρησκειολόγο Μίρτσεα Ελιάντε κάθε φανέρωση του «ιερού» στον άνθρωπο 
αποτελεί µια ιεροφάνεια. Στην ιστορία της θρησκευτικής σκέψης του ανθρώπου μπορούμε να 
βρούμε πάρα πολλές ιεροφάνειες σε αντικείμενα που αποτελούν στοιχεία του Φυσικού µας 
χώρου, όπως για παράδειγµα πέτρες, δένδρα, βουνά, πηγές, ποτάμια, τοποθεσίες κ.λπ. Μόλις 
όµως εκδηλωθεί το «Ιερό» σε κάποιο αντικείµενο, μολονότι εκείνο Φαινομενικά συνεχίζει να 
διατηρεί την αρχική Φυσική του µορφή {της πέτρας ή του δένδρου για παράδειγµα), για τον πιστό, 
για τον άνθρωπο στον οποίο αποκαλύπτεται αυτή η ιεροφάνεια, το συγκεκριµένο αντικείµενο 
αποκτά µια «κοσμική ιερότητα» γίνεται Κάτι το «εντελώς άλλο» µεταβαλλόμενο σε µια 
«υπερφυσική πραγματικότητα», σύμφωνα µε την ορολογία του Ελιάντε. Έτσι ο πιστός που έχει 
δεχθεί την αποκάλυψη της ιεροφάνειας προσπαθεί να έρθει σε επαφή και µάλιστα λατρευτική µε 
το αντικείµενο στο οποίο εκδηλώθηκε η μεταφυσική δύναμη προκειµένου να γίνει και ο ίδιος 
κοινωνός αυτής της δύναμης που πιστεύει πως είναι θεϊκή. Δεν προσκυνά ούτε λατρεύει λοιπόν 
την πέτρα ή το δέντρο σαν στοιχεία του φυσικού περιβάλλοντος αλλάτο θεϊκό που εκδηλώθηκε σε 
αυτά και τα «ιεροποίησε». 


Θέατου «ιερού» και «ιερό ρίγος» 

Προκειμένου τώρα να πλησιάσει ο άνθρωπος τον ιερό χώρο ή το ιερό αντικείµενο απαιτείται εκ 
µέρουςτου µια ιδιαίτερη προετοιμασία. Αυτό οφείλεται στο ότι το «Ιερό» το ίδιο του προκαλεί µια 
ιδιαίτερη ψυχική κατάσταση, όπως εκείνη που αισθάνεται ο άνθρωπος όσες Φορές πιστεύει ότι 
βρίσκεται ενώπιον µιας θεϊκής παρουσίας. Στην παρουσία του ιερού αντικειμένου ο άνθρωπος 
αισθάνεται να διαπερνάται απὀ ένα συναίσθηµα ανατριχίλας και υποτίµησης της ἴδιας του της 
υπάρξεως. Αυτό το συναίσθηµα του «ιερού ρίγους» έχει το δυνατότητα να τον θέτει, ἠ 
τουλάχιστον να τον κάνει να νιώθει ότι βρίσκεται, σε αληθινή σχέση µε µια θεϊκή πραγματικότητα. 
Αυτή η θρησκευτική συγκίνηση προκαλεί στην ψυχή του άνθρωπου ιερό σεισµό και αυτό είναι 
κάτι εντελώς διαφορετικὀ από ό,τι για παράδειγµα η πίστη στην σωτηρία, ή απὀ ότι η 
εμπιστοσύνη ή η αγάπη που απευθύνεται σε µια ανώτερη ύπαρξη, επειδή τα αισθήµατα αυτά 
αποτελούν µόνο επουσιώδη συνθετικά της θρησκευτικότητας. Αυτό το αίσθηµα του ιερού ή του 
θεϊκού µπορεί να γίνει αισθητό απὀ την πλειονότητα των ανθρώπων, περισσότερο απὀ κάποιους 
και λιγότερο απὀ κάποιους άλλους, ανάλογα µετην ψΨυχοσύνθεση του καθενός. 


Ας δούµε τις ψυχικές καταστάσεις, τις οποίες το «Ιερό» αντικείµενο προκαλεί στον άνθρωπο. Για 
την ανθρώπινη ψυχή το «Ιερό» είναι «Γθπιθηϊιπι», δηλαδή τρομερό, παράδοξο. Ο τρόμος που 
προκαλείται στον άνθρωπο απὀ το ιερό αντικείµενο είναι ένα ιδιαίτερο συναίσθημα, το οποίο 
µπορεί να ἐχει τις δικές του διαβαθμίσεις Και αποχρώσεις, αλλά είναι ισόβαθμο µε τα άλλα 

συναισθήματα. Ο ιερός τρόμος είναι αισθητός κυρίως στις δαιµονικές µορφές της θρησκείας, αλλά 
ούτε οι πιο υψηλές πίστεις, στους θεούς, δεν στερούνται του συναισθήματος του ειδεχθούς και 
του Φοβερού. Το αίσθημα του ιερού τρόμου εξευγενίζεται µόνον στις ανώτερες θρησκείες, αλλά 
δεν εξαφανίζεται. Το ιερό αντικείµενο είναι επίσης μεγαλοπρεπές, µε την έννοια ότι εν τη 
παρουσία του ο άνθρωπος αισθάνεται ένα απόλυτο τίποτα, µειωμένος και σχεδόν 
εξουθενωµένος. Στο «Ιερό» αποδίδεται Και µια ιδιαίτερη ενέργεια, εντελώς εξαιρετική. Κάποιες 
Φορές αυτή η ενέργεια έχει µια μοναδική ορµητικότητα: οι µυστικιστές μιλούν για παράδειγµα 
περί µιας αλλοίωσης εκ µέρουςτου Θεού. 


Αισθάνονται ὡς αναλωμένοι και Φλεγόμενοι απὀ την αγάπη του Θεού. Κατά τον ἰδιο τρόπο το 
«Ιερό» συνοδεύεται επίσης και από συναισθήματα ἐκπληξης, θαυμασμού, Και απορίας, απὀ το 
συναίσθημα ὀτι είναι θαυμάσιο, θελκτικό και σεπτό. Αυτό το περιγραφόµενο ως πολύ περίπλοκο 
συναίσθηµα του «Ιερού», µας φέρνει πραγματικά σε επαφή µε µια ιερά πραγματικότητα. Το 
«Ιερό» αποτελεί µια ιδιαίτερη κατηγορία, εξαιρετικά υπερβατικής Φύσης, µια κατηγορία η οποία 
µε την μεσολάβηση του συναισθήματος µας θέτει ενώπιον µιας ιεράς πραγματικότητας. Εξαιτίας 
αυτού αλλά κυρίως εξαιτίας του γεγονότος ότι συναντάται σε κάθε µορφή θρησκευτικότητας 
ορισμένοι θρησκειολόγοι έφτασαν να υποστηρίξουν, όπως ήδη είπαμε, τι το «Ιερό» είναι ο ίδιος 
ο πυρήνας ή η ουσία της θρησκευτικότητας. 


Εδὠ όµως πρέπει να σημειώσουμε πως παρότι το «Ιερό» αποτελεί ένα από τα πλέον σταθερά και 
αμετάβλητα στοιχεία της ανθρώπινης θρησκευτικότητας, ὠστόσο η ουσία της θρησκείας είναι 
υπεράνω απὀ την ενδεχόμενη μεταβλητότητα ακόµα και όλων των στοιχείων τα οποία την 
απαρτίζουν. Στην πραγματικότητα η ουσία της θρησκείας δεν συνίσταται σε ένα από τα στοιχεία 
της, που πιθανώς να βρισκόταν και μεταξύ των μεταβλητών, αλλά σε µια σταθερή σχέση μεταξύ 
των διαφόρων στοιχείων, επειδή όλα ανεξαιρέτως τα στοιχεία μπορούν να είναι µεταβλητά. Είναι 
προφανές μάλιστα ότι όλα τα στοιχεία τα οποία συμμετέχουν στην θρησκευτική συγκρότηση 
μπορούν να είναι µεταβλητά διότι οι αντιδράσεις του ανθρώπου απέναντι στην Φύση εξαρτώνται 
συχνά περισσότερο από οικονομικές, πολιτιστικές Και κοινωνικές διαφορές δηλαδή από την 
ιστορία και επειδή το ανθρώπινο πνεύμα δεν αντιδρά προς τα Φυσικά Φαινόμενα πάντοτε µε τον 
ίδιο τρόπο. Η ουσία ὠστόσο ενός σύνθετου Φαινομένου, όπως η θρησκεία που υπάρχει σε 
διάφορες παραλλαγές, δεν είναι απαραιτήτως ταυτόσημη µε ένα απὀ τα στοιχεία της, ούτε καν 
του «Ιερού» που φέρεται ὠςτο πλέον σταθερό. 


Αναγνωρίζουµε ότι το «Ιερό» είναι ένα απὀ τα λιγότερα µεταβαλλόμενα στοιχεία των θρησκειών, 
ή ακόµα και ένα στοιχείο το οποίο προκύπτει πάντοτε ως συνθετικό της θρησκείας. Αλλά εάν η 
ουσία της θρησκείας περιορίζεται σε αυτό το στοιχείο, τότε οι πιο πραγματικές θρησκείες θα 
πρέπει να ήσαν εκείνες στις οποίες το συναίσθηµα του «ιερού» εµφανίζεται καταθλιπτικά µε την 
πλέον πρωτόγονη και τρομακτική έννοια αυτού του όρου. Εάν η ουσία της θρησκείας θα 
συνέπιπτε απόλυτα µε το στοιχείο του «Ιερού», θα είµαστε αναγκασμένοι να παραδεχτούμε ότι 
όλες οι θρησκείες διέπονται απὀ υψηλά µεταφυσικά και ηθικά µοτίβα, ακόµα και εκείνες που 
κατέχουν το «Ιερό» µόνο σε µια µορφή υποτονική. Εάν δεχθούμε το «ιερό» ὡς πυρήνα της 
θρησκευτικότητας υποχρεωνόμαστε να προσεγγίσουμε τις θρησκείες αποκλειστικά µε την 
προοπτική του «Ιερού», και οι συνέπειες θα είναι καταστροφικές. Όλες οι µεγάλες θρησκείες ή η 
κατεξοχήν μεταφυσική θρησκευτικότητα θα έπρεπε αναπόφευκτα να υποστεί µια σοβαρή 
υποτίµηση. Το «Ιερό» δεν µπορεί λοιπὀν να λογαριάζεται ως η ουσία ή ως ο πυρήνας της 
θρησκείας. Στην καλύτερη περίπτωση είναι ένα από τα πιο σταθερά και αµμετάβλητα στοιχεία του 
θρησκευτικού φαινομένου. 

Το «ιερό» ὡς μαγικό 

Αν εξετάσουμε το «Ιερό» µε την µη προσιτή στο λογικό πλευρά της θρησκείας αφήνοντας κατά 
µέρος το ορθολογικὀ και θεωρητικό στοιχείο της τότε πρέπει να το ταυτίσουµε στην 
πραγματικότητα µε το μαγικό και µε κάποιες άλλες αποχρώσεις πιο υποτονικές αυτού. Κατά 
συνέπεια η πιο αυθεντική θρησκευτική ζωή θα βρισκόταν μεταξύ εκείνων των ανθρώπων που 
κυριαρχούνταν κατά τρόπο βασανιστικὀ από την μαγική νοοτροπία. Είναι Φανερό όµως ὁτι το 
«Ιερό» είναι µια παραλλαγή, µια υποτονική εκδοχή του μαγικού. Στις διάφορες θρησκείες μάλιστα 
συνδυάζεται και µε στοιχεία πιο λογικά και πιο ηθικά. (Παρενθετικά µόνο σημειώνουμε εδώ, ότι 
εάν βέβαια το «Ιερό» αποτελούσε τον πυρήνα της θρησκείας τότε αυτός ο συνδυασμός θα νόθευε 
την θρησκεία ακριβώς στην ουσία της.) Δεν αμφισβητούμε ότι στην Ψυχή των πρωτογόνων που 
είναι ολοκληρωτικά κυριευµένη απὀ την µαγική νοοτροπία, το συναίσθημα του «Ιερού» έχει µια 
δύναμη πρωταρχική. Αλλά σε θρησκείες όπως αυτές το μαγικό (ιερό) δεν εισέρχεται ὡς ένα 
στοιχείο περιβεβλημένο µε αυτόνομες δυνάμεις. Το μαγικό (ιερό) εµφανίζεται στην θρησκεία, σε 
κάθε θρησκεία, σαν ένα συνθετικό στοιχείο ενός ολοκλήρου συμπλέγματος απὀ δημιουργήματα 
µεταφυσικά και μυθολογικά µιας ιδιαίτερης µορφής. Η θρησκευτικότητα διαχωρίζεται απὀ το 
«μαγικό» συναίσθημα. Το «Ιερό», αντίθετα ως συστατικὀ της θρησκείας ανυψώνεται ὡὠς 
συνθετικός παράγοντας σε µια σύνθεση απὀ πνευματικά δημιουργήματα, τα οποία επιδιώκουν να 
αποτελέσουν µια µεγαλειώδης αποκάλυψη του κοσμικού μυστηρίου. 


Με άλλα λόγια το «Ιερό», όσο σταθερό να είναι ὡς παράγοντας, καταλαμβάνει χώρο σε κάθε 
θρησκεία µόνο ως στοιχείο ενσωματωμένο σε ένα στυλ, ένα όραμα, και υποκείµενο εξ’ αιτίας 
αυτού σε νοηµατικές τροποποιήσεις. Μεταξύ του μαγικού, απὀ το οποίο κυριαρχείται η 
πρωτόγονη νοοτροπία, και του «Ιερού» που εισέρχεται σαν ένα εξαρτώμενο στοιχείο στο - 
πνευματικό σύμπλεγμα µιας θρησκείας η διαφορά είναι ολοφάνερη. Όπως ακριβώς στην 
περίπτωση που κάποια όμορφη εικόνα απὀ την Φυσική τάξη των πραγμάτων περνά ζωγραφισμένο 
στην αισθητική τάξη των έργων τέχνης. Τα στοιχεία της φυσικής ομορφιάς δεν περνούν ποτέ ἴαιε 
αυαἱε σε ένα πραγµατικό έργο τέχνης, αλλά υποβάλλονται σε αληθινή µεταβολή όσον αφορά την 
σηµασία, την έννοια Και τον ρόλο τους, αφομοιώνονται δηλαδή σε ένα ορισμένο στυλ, κάτι που 
αποτυπώνεται στα πνευματικά δημιουργήματα. 


Το «ιερό» ὡς «οντολογικό κέντρο» 

Μολονότι για τον θρησκευόµενο άνθρωπο όλος ο κόσμος µέσα στον οποίον ζει αποτελεί έναν 
καθαγιασµένο χώρο, (και κατά συνέπεια όλες οι πράξεις του σχετίζονται µε την ιερότητα του 
χώρου), ωστόσο σε αυτόν τον κόσµο υπάρχουν ορισμένα µέρη τα οποία έχουν δεχθεί την 
εκδήλωση της θεϊκής δύναμης, δηλαδή την «ιεροφάνεια», και τα οποία ονομάζονται «ιερά». 
Χαρακτηριστικό είναι το παράδειγµα της Παλαιάς Διαθήκης όπου ο Θεός προστάζειτον Μωυσή να 
µην πλησιάσει άλλο το µέρος και να βγάλει τα σανδάλια του «γιατί ο τόπος όπου στέκεσαι είναι 
ιερός» (3 Έξοδος, 3,5). Το «Ιερό» που εκδηλώνεται µέσω της ιεροφάνειας αποτελεί για την 
ανθρώπινη σκέψη την απόλυτη πραγματικότητα, το οντολογικό κέντρο του κόσμου. Δεν επιλέγει ο 
άνθρωπος αυτόν τον χώρο αλλά το θεϊκό εµφανίζεται σε αυτόν και τον ιεροποιεί τον καθιστά 
δηλαδή «ιερό» µέσω της συνεχούς παρουσίας του. Το «ιερό» αποτελεί για τον θρησκευόµενο 
άνθρωποι το σηµείο που µπορεί να έλθει σε επαφή µε το μεταφυσικό και να µεταβεί απὀ το 
κοσμικό στο ιερό σύμπαν. Είναι ο χώρος που έχει εισβάλει το ιερό στην κοσμική πραγματικότητα, 
η «Κλίμακα μεταξύ ουρανού και γης», μεταξύ θεϊκού και ανθρώπινου. Η χριστιανική εκκλησία είχε 
πάντοτε αυτήν την αντίληψη και όχι άδικα. Πόσοι άραγε δεν έχουν νιώσει τέτοια συναισθήματα, 
έστω υποσυνείδητα, την στιγµή που λοξοδρομούν απὀ το πολυάνθρωπο και πολύβουο 
πεζοδρόμιο κάποιας κεντρικής λεωφόρου και μπαίνουν σε έναν ναό. Ακόμα και σε έναν εντελώς 
άθρησκο άνθρωπο αλλάζει ασυνείδητα η διάθεση του και νιώθει µε κάποιον ιδιαίτερο τρόπο την 

«ιερότητα» ή έστω την ιδιαιτερότητα του χώρου. Με άλλα λόγια νιώθει ότι µπήκε «κάπου αλλού», 
σίγουρα σε ένα µέρος που µέσα σε κλάσματα του δευτερολέπτου του γεννά διαφορετικά 
συναισθήματα απὀ αυτά που ένιωθε έως εκείνη την στιγµή. 


Το «Ιερό» ὡς χώρος «ιεροφάνειας» αποτελεί για τον θρησκευόµενο άνθρωπο µνήµη και αίσθηση 
του «χαμένου παραδείσου» για να χρησιμοποιήσουμε την χριστιανική ορολογία. Νοσταλγώντας 
να ζήσει σε ένα κόσµο που να είναι καθαρός και άγιος, όπως όταν βγήκε απὀ τα χέρια του 
Δημιουργού, όπως ήταν ο παράδεισος από τον οποίο εκδιώχθηκε και ζητώντας ταυτόχρονα την 
προστασία του θεϊκού Φροντίζει να κτίζει την κατοικία του γύρω και κοντά στο σηµείο της 
ιεροφάνειας, στο «ιερό». Επιλέγοντας να διαμένει κοντά στο «ιερό» εκδηλώνει επίσης και την 
επιθυµία του να βρίσκεται σε επαφή µαζί του. Στο σηµείο ὀπου συναντάται το θεϊκό µε το 
κοσμικό, στο κέντρο, βρίσκεται πάντοτε για την θρησκευόµενο άνθρωπο ο κόσμος. Το «ιερό» είναι 
το κέντρο του κόσµου και εκείνος επιζητεί να βρίσκεται όσο το δυνατόν πιο κοντά στο κέντρο του 
κόσμου. Η κατοικία του ανθρώπου είναι πάντοτε ιερή και αποτελεί µια απεικόνιση του κόσμου 
που είναι θεϊκή δηµιουργία. Προκειμένου μάλιστα να έχει χρονική διάρκεια η κατοικία του και να 
µην ερηµωθεί ή καταστραφεί, πρέπει να αποκτήσει πνεύμα, Ψυχή. Έτσι λοιπόν θυσιάζει στα 
θεμέλια του οικοδοµήµατος µια ζωντανή ύπαρξη µε σκοπό η Ψυχή, το πνεύμα της θυσίας, να 
περάσει στο οικοδόµηµα ζωντανεύοντας το. Ο άνθρωπος χτίζει το δικό του σύμπαν μιμούμενος 
την θεϊκή κοσµογονία. Έτσι το «Ιερό» γίνεται ένας υπαρξιακός και όχι απλώς γεωμετρικό χώρος, 
ένας χώρος που επιτρέπει επαφές µετο μεταφυσικό. 


Ο Ελιάντε υποστηρίζει ότι όλα τα σύμβολα και τα τυπικά που συνδέονται µε τον ναό την πόλη και 
το σπίτι σχετίζονται τελικά µετο αρχικό βίωµα του ιερού χώρου. Έτσι κάθε οικισμός και κάθε πόλη 
έχει τα ιερά της, τους τόπους θεοφανείας της, τα µέρη που το θεϊκό εισήλθε στο κοσμικό. Κάθε 
τοπική ιεροφάνεια και κάθε καθαγιασµός του χώρου ισούται µε µια κοσµογονία. Σε αρχαιότερους 
ή σε πιο πρωτόγονους λαούς το «ιερό» µπορεί να είναι ένα βουνό, µια πηγή, ἑνα δένδρο, ένας 
πάσσαλος, ένα µενχίρ ή ἑνα τοτέμ. Σε πιο εξελιγµένους λαούς ο «άξονας του κόσμου» 
παρουσιάζεται ως ναός, ως ιερός χώρος και τόπος λατρείας. Ωστόσο ο συμβολισμός παραμένειο 
ίδιος. Σύμφωνα µε τον θρύλο άγγελοι ορίζουν το µέρος στο οποίο πρέπει να χτιστεί η Αγία Σοφία 
και οι Βυζαντινοί έχοντας την ως κέντρο αναφοράς δημιουργούν γύρω τηςτον κόσµοτους. Ο ναός 
ως απεικόνιση του ουράνιου αρχέτυπου της «ουρανίου Ιερουσαλήμ» και ὡς ιερός χώρος 
καθαγιάζει συνέχεια την Πόλη, την αυτοκρατορία αλλά και ολόκληρη την χριστιανική οικουμένη. 
Μέσα σε αυτόν προσφέρεται η χάρη στους πιστούς και ο ίδιος ο ναός απαλλαγµένος από κάθε 
γήινη Φθορά ως «ιερό» προσφέρει την προστασία του στους πιστούς. Και όταν η πόλη πέφτει στα 
χέρια των εχθρών οι κάτοικοι πάντα ζητούν καταφύγιο µέσα στον ναό της Αγίας Σοφίας. 


Κάλλιστα θα σκεφτεί κάποιος, τι θα μπορούσε άραγε να σταματήσει τον βάρβαρο επιδροµέα 
µπροστά στις πύλες της εκκλησίας και βάση ποιας λογικής χιλιάδες κόσμου συγκεντρώνεται 
αυθόρμητα εκεί επιζητώντας την σωτηρία του απὀ την σφαγή. Η µόνη απάντηση είναι η βαθιά 
συναίσθηση του «Ιερού χώρου» και η αναζήτηση εκεί της μεταφυσικής, της θεϊκής προστασίας. Ο 
βυζαντινός πιστός καταφεύγει στο κέντρο αναφοράς του στην σηµείο επαφής του µετο θείο. Εκεί 
που ο Θεός φανερώθηκε, στον ιερό του χώρο. Δυστυχώς όµως, για τον ασιάτη κατακτητή ο χώρος 
εκείνος είναι ήδη αποϊεροποιημένος και τον κατακτά µέσω της ηµισελήνου, του δικού του ιερού 
συμβόλου, αποδίδοντας τον στον Αλλάχ. Με άλλα λόγια μετατρέπει την περιοχή σε «δική του», 
«δημιουργώντας την εκ νέου», δηλαδή «καθαγιάζοντας» την µε τα δικά του σύμβολα στο όνοµα 
του δικού του θεού. Σύµφωνα µε τον Ελιάντε µε αυτόν τον τρόπο ο άνθρωπος έστω ασυνείδητα 
μιμείται την θεϊκή πράξη της κοσµογονίας θέλοντας να ορίσει τον δικό του χώρο. Χρησιμοποιεί 

μάλιστα ως «Ιερό» και «άνοιγμα προς το υπερβατικό» το ιερό του προηγούμενου κατοίκου το 
οποίο καθιερώνει εκ νέου στον δικό του θεόὀ. 


Το «ιερό» καιτο κοσμικό 

Η θρησκεία αποτελεί µια πολιτισμική εκδήλωση του ανθρωπίνου πνεύματος και πηγάζει από την 
τάση της ανθρώπινης ύπαρξης να ανακαλύψει τα μυστήρια, στον ορίζοντα των οποίων ο 
άνθρωπος τοποθετείται µε την δύναμη και την Κλίση του πεπρωμένου. Αυτή η τάση προέρχεται 
από την φύση του ανθρώπινου όντος και συνεπώς είναι αδιαχώριστη απὀ αυτό. Ο άνθρωπος 
αυτοπραγματώνεται µόνο όταν ακολουθήσει το αποκαλυπτικό του πεπρωμένο, µε το οποίο είναι 
πλήρως αλληλέγγυος. Η θρησκεία εκ της φύσεως της, παραμένει µια διαρκής εκδήλωση του 
ανθρωπίνου όντος, ως ἐκφραση της τάσης προς αυτοπραγμάτωση ή αυθυπέρβαση της 
ανθρώπινης Φύσης σε ιδεατή αμοιβαιότητα µε τα μυστήρια της ύπαρξης. Ωστόσο πολλές Φορές, 
όπως συμβαίνει και στις µέρες µας, η θρησκεία εκκοσμικεύεται σε τέτοιο σηµείο που χάνει το 
μυστήριο. Γίνεται µια απλή ιδεολογία ή ηθικολογία που δεν έχει καµία σχέση µετην θρησκεία που 
έχει ως βασικό συνθετικό της στοιχείο το «Ιερό». Τότε ο Θεός του πραγματικού πιστού 
διαχωρίζεται απὀ τον αφηρημένο Θεό των φιλοσόφων που είναι πιο πολύ µια έννοια ή µια φυσική 
αλληγορία. Ο Θεός του πιστού είναι µια φοβερή δύναμη η οποία εκδηλώνεται µέσω του «Ιερού». 
Όλες οι αποκαλύψεις του «Ιερού» συνιστούν το θεϊκό το οποίο είναι Κάτι το εντελώς διαφορετικό 
από την Φυσική πραγματικότητα Και µπροστά στο οποίο ο άνθρωπος νιώθει εκμηδενισμµένος, 
νιώθει «στάχτη και σκόνη» όπως έλεγε ο Αβραάμ στον Θεό. Το «Ιερό» δηλαδή αποτελεί την 
αντίθεση του κοσμικού. Μολονότι σήµερα όλα τείνουν προς την εκκοσµίκευση και την 
αποϊεροποίηση το «Ιερό» ὡς συστατικό στοιχείο της θρησκείας θα εµφανίζεται πάντα µαζί µετην 
ανθρώπινη θρησκευτικότητα. Πάντα θα υπάρχουν «ιερά αντικείμενα» και «ιεροί τόποι», σηµεία 
όπου έγιναν «ιεροφάνειες» και τα κατοίκησε η υπέρτατη δύναμη του θεϊκού αποκαλυπτόµενη 
στους ανθρώπους. 


Ωστόσο πολλοί θα πουν θα πουν ότι σήµερα ο άνθρωπος είναι αποϊεροποιηµένος και στην 
συνείδηση του έχει αποϊεροποιήσει ολόκληρο το σύμπαν. Ούτε οι πράξεις του αλλά ούτε και η 
σκέψη του έχουν καµιά μεταφυσική αναφορά πλέον. Δεν θα Φέρουµε αντίρρηση, θα 
σημειώσουμε µόνο ότι και ο αποϊεροποιημένος άνθρωπος παρουσιάζει στοιχεία θρησκευτικής 
αξιολόγησης του κόσμου. Περιοχές όπως η πατρίδα, το τοπίο της πρὠτης αγάπης κ.α. αποτελούν 
για τον πλήρως άθρησκο άνθρωπο τους «ιερούς τόπους» του προσωπικού του σύμπαντος. Το 
«ιερό» έστω και µε αυτόν τον τρόπο συνεχίζει να εκδηλώνεται σε µια εποχή που έχει αρνηθεί την 
μεταφυσική. Όπως πολύ σωστά λέει ο Μίρτσεα Ελιάντε, η ανθρώπινη ύπαρξη είναι 
προσανατολισμένη προς το μυστήριο και προς το ιερό και ακόµα και ο Φανερά άθρησκος 
άνθρωπος διατηρεί στο βάθος της ύπαρξης του µια θρησκευτικά προσανατολισμένη 
συμπεριφορά. 


Οι αντιδράσεις του ανθρώπου απέναντι στην Φύση εξαρτώνται συχνά περισσότερο απὀ τον 
πολιτισμό απὀ οικονομικές, πολιτιστικές και κοινωνικές διαφορές δηλαδή από την ιστορία και το 
ανθρώπινο πνεύμα δεν αντιδρά προς τα Φυσικά φαινόμενα πάντοτε µε τον ίδιο τρόπο. 

